stanford-oval/wikipedia huggingface dataset:
พระราชสันตติวงศ์ในพระบาทสมเด็จพระจุลจอมเกล้าเจ้าอยู่หัว
พระนามทรงกรม > พ.ศ. 2455

สิงหวิกรมเกรียงไกร - พระเจ้าบรมวงศ์เธอ กรมหลวงสิงหวิกรมเกรียงไกร (5 ธันวาคม พ.ศ. 2426 - 18 ตุลาคม พ.ศ. 2490)
กรมหมื่น ได้รับการสถาปนาเป็น พระองค์เจ้าต่างกรม เป็น กรมหมื่น โดย พระบาทสมเด็จพระมงกุฎเกล้าเจ้าอยู่หัว เมื่อวันที่ 11 พฤศจิกายน พ.ศ. 2455
กรมขุน ได้รับการสถาปนาเลื่อนกรม เป็น กรมขุน โดย พระบาทสมเด็จพระมงกุฎเกล้าเจ้าอยู่หัว เมื่อวันที่ 11 พฤศจิกายน พ.ศ. 2463
กรมหลวง ได้รับการสถาปนาเลื่อนกรม เป็น กรมหลวง โดย พระบาทสมเด็จพระปกเกล้าเจ้าอยู่หัว เมื่อวันที่ 8 พฤศจิกายน พ.ศ. 2474
สรรควิไสยนรบดี - พระเจ้าบรมวงศ์เธอ กรมหมื่นสรรควิไสยนรบดี (3 พฤษภาคม พ.ศ. 2427 - 12 มกราคม พ.ศ. 2456)
กรมหมื่น ได้รับการสถาปนาเป็น พระองค์เจ้าต่างกรม เป็น กรมหมื่น โดย พระบาทสมเด็จพระมงกุฎเกล้าเจ้าอยู่หัว เมื่อวันที่ 11 พฤศจิกายน พ.ศ. 2455
พระนามทรงกรม > พ.ศ. 2457

ไชยาศรีสุรโยภาส - พระเจ้าบรมวงศ์เธอ กรมหมื่นไชยาศรีสุริโยภาส (29 กรกฎาคม พ.ศ. 2427 - 2 พฤษภาคม พ.ศ. 2462)
กรมหมื่น ได้รับการสถาปนาเป็น พระองค์เจ้าต่างกรม เป็น กรมหมื่น โดย พระบาทสมเด็จพระมงกุฎเกล้าเจ้าอยู่หัว เมื่อวันที่ 11 พฤศจิกายน พ.ศ. 2457
ชัยนาทนเรนทร - สมเด็จพระเจ้าบรมวงศ์เธอ กรมพระยาชัยนาทนเรนทร (12 พฤศจิกายน พ.ศ. 2428 - 7 มีนาคม พ.ศ. 2494)
กรมหมื่น ได้รับการสถาปนาเป็น พระองค์เจ้าต่างกรม เป็น กรมหมื่น โดย พระบาทสมเด็จพระมงกุฎเกล้าเจ้าอยู่หัว เมื่อวันที่ 11 พฤศจิกายน พ.ศ. 2457
กรมขุน ได้รับการสถาปนาเลื่อนกรม เป็น กรมขุน โดย พระบาทสมเด็จพระมงกุฎเกล้าเจ้าอยู่หัว เมื่อวันที่ 19 พฤศจิกายน พ.ศ. 2465
กรมพระ ได้รับการสถาปนาเลื่อนกรม เป็น กรมพระ โดย พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 8 พฤษภาคม พ.ศ. 2493
กรมพระยา ได้รับการสถาปนาเลื่อนกรม เป็น กรมพระยา โดย พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 29 มกราคม พ.ศ. 2495
พระนามทรงกรม > พ.ศ. 2458

เทพนารีรัตน์ - สมเด็จพระเจ้าบรมวงศ์เธอ เจ้าฟ้าพาหุรัตมณีมัย กรมพระเทพนารีรัตน์ (19 ธันวาคม พ.ศ. 2421 - 27 สิงหาคม พ.ศ. 2430)
กรมพระ ได้รับการสถาปนาเป็น เจ้าฟ้าต่างกรม เป็น กรมพระ โดย พระบาทสมเด็จพระมงกุฎเกล้าเจ้าอยู่หัว เมื่อวันที่ 9 พฤศจิกายน พ.ศ. 2458
พระนามทรงกรม > พ.ศ. 2468

ศรีสัชนาลัยสุรกัญญา - สมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา (31 กรกฎาคม พ.ศ. 2428 - 22 ธันวาคม พ.ศ. 2467)
กรมขุน ได้รับการสถาปนาเป็น เจ้าฟ้าต่างกรม เป็น กรมขุน โดย พระบาทสมเด็จพระมงกุฎเกล้าเจ้าอยู่หัว เมื่อวันที่ 4 มกราคม พ.ศ. 2468
อู่ทองเขตขัตติยนารี - สมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี (4 ธันวาคม พ.ศ. 2429 - 29 มกราคม พ.ศ. 2479)
กรมขุน ได้รับการสถาปนาเป็น เจ้าฟ้าต่างกรม เป็น กรมขุน โดย พระบาทสมเด็จพระมงกุฎเกล้าเจ้าอยู่หัว เมื่อวันที่ 11 พฤศจิกายน พ.ศ. 2468
พระนามทรงกรม > พ.ศ. 2495

จันทบุรีสุรนาถ - พระวรวงศ์เธอ กรมหมื่นจันทบุรีสุรนาถ (4 มกราคม พ.ศ. 2441 – 11 กุมภาพันธ์ พ.ศ. 2496)
กรมหมื่น ได้รับการสถาปนาเป็น พระองค์เจ้าต่างกรม เป็น กรมหมื่น โดย พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 5 พฤษภาคม พ.ศ. 2495
นครสวรรค์ศักดิพินิต - พระเจ้าวรวงศ์เธอ กรมหมื่นนครสวรรค์ศักดิพินิต (5 ธันวาคม พ.ศ. 2447 – 15 กันยายน พ.ศ. 2502)
กรมหมื่น ได้รับการสถาปนาเป็น พระองค์เจ้าต่างกรม เป็น กรมหมื่น โดย พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 5 พฤษภาคม พ.ศ. 2495
พระนามทรงกรม > พ.ศ. 2538

นราธิวาสราชนครินทร์ - สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (6 พฤษภาคม พ.ศ. 2466 – 2 มกราคม พ.ศ. 2551)
กรมหลวง ได้รับการสถาปนาเป็น เจ้าฟ้าต่างกรม เป็น กรมหลวง โดย พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 6 พฤษภาคม พ.ศ. 2538
ดูเพิ่ม

รายพระนามพระภรรยาเจ้าและพระสนมในรัชกาลที่ 1 และ พระราชสันตติวงศ์ในพระบาทสมเด็จพระพุทธยอดฟ้าจุฬาโลกมหาราช
รายพระนามพระภรรยาเจ้าและพระสนมในรัชกาลที่ 2 และ พระราชสันตติวงศ์ในพระบาทสมเด็จพระพุทธเลิศหล้านภาลัย
รายพระนามพระภรรยาเจ้าและพระสนมในรัชกาลที่ 3 และ พระราชสันตติวงศ์ในพระบาทสมเด็จพระนั่งเกล้าเจ้าอยู่หัว
รายพระนามพระภรรยาเจ้าและพระสนมในรัชกาลที่ 4 และ พระราชสันตติวงศ์ในพระบาทสมเด็จพระจอมเกล้าเจ้าอยู่หัว
รายพระนามพระภรรยาเจ้าและพระสนมในรัชกาลที่ 5 และ พระราชสันตติวงศ์ในพระบาทสมเด็จพระจุลจอมเกล้าเจ้าอยู่หัว
พระราชสันตติวงศ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร
ราชสกุล
พระราชธิดาในพระบาทสมเด็จพระจุลจอมเกล้าเจ้าอยู่หัว เมื่อ พ.ศ. 2447
พระราชนัดดาในพระบาทสมเด็จพระจุลจอมเกล้าเจ้าอยู่หัว เมื่อ พ.ศ. 2481
กรมขุนเทพทวารวดี เป็นพระราชโอรสพระองค์แรกที่ได้ทรงกรม
กรมพระยาชัยนาทนเรนทร เป็นพระราชโอรสพระองค์เดียวที่ทรงกรมสูงสุดที่ชั้นกรมพระยา
กรมหลวงศรีรัตนโกสินทร เป็นพระราชธิดาพระองค์เดียวที่ทรงกรมสูงสุดชั้นกรมหลวง
กรมหลวงสุโขทัยธรรมราชา เป็นพระราชโอรสพระองค์สุดท้ายที่ได้ทรงกรม
กรมขุนอู่ทองเขตขัตติยนารี เป็นพระราชธิดาพระองค์สุดท้ายที่ได้ทรงกรม
กรมหมื่นจันทบุรีสุรนาถ เป็นพระราชนัดดาสองพระองค์แรกที่ได้ทรงกรม
กรมหลวงนราธิวาสราชนครินทร์ เป็นพระราชนัดดาพระองค์สุดท้ายที่ได้ทรงกรม และเป็นพระองค์เดียวที่ได้ทรงกรมสูงสุดชั้นกรมหลวง
เล็ก ตุ้มบัวทอง

เล็ก ตุ้มบัวทอง (พ.ศ. 2470 – 8 สิงหาคม พ.ศ. 2515 เป็นผู้ข่มขืนต่อเนื่อง และฆาตกรฆ่าข่มขืนเด็กชาวไทยที่ถูกประหารชีวิตตามคำสั่งของจอมพลถนอม กิตติขจร หัวหน้าคณะปฎิวัติ ในข้อหาข่มขืน และฆาตกรรมเฉลียว จันทร์อยู่บูชา อายุ 7 ขวบ ที่อำเภอบ้านแพ้ว จังหวัดสมุทรสาคร ซึ่งเล็กมีศักดิ์เป็นน้าของเฉลียว
| เล็ก ตุ้มบัวทอง |
| --- | --- |
เล็ก ก่อนจะถูกประหารชีวิต
เกิด: พ.ศ. 2470 อำเภอบ้านแพ้ว จังหวัดสมุทรสาคร มณฑลนครไชยศรี ประเทศสยาม
เสียชีวิต: 8 สิงหาคม พ.ศ. 2515 (45 ปี) วัดธรรมจริยาภิรมย์ อำเภอบ้านแพ้ว จังหวัดสมุทรสาคร ประเทศไทย
สาเหตุเสียชีวิต: ประหารชีวิตด้วยการยิง
มีชื่อเสียงจาก: การข่มขืน และฆาตกรรมเด็กหญิงเฉลียว จันทร์อยู่บูชา
สถานะทางคดี: ประหารชีวิตตามคำสั่งนายกรัฐมนตรี
คู่สมรส: 2
บุตร: 6

เหตุจูงใจ: เมาสุรา
พิพากษาลงโทษฐาน: ข่มขืนกระทำชำเราและฆ่าคนตายเพื่อปกปิดความผิดของตน
รายละเอียด
วันที่: 17 เมษายน พ.ศ. 2515 ประมาณ 20.00 นาฬิกา (GMT+07:00)
ประเทศ: ประเทศไทย
รัฐ: จังหวัดสมุทรสาคร
ตำแหน่ง: บ้านปากคลองตาปลั่ง ตำบลบ้านแพ้ว อำเภอบ้านแพ้ว
ตาย: เด็กหญิงเฉลียว จันทร์อยู่บูชา อายุ 7 ขวบ
วันที่ถูกจับ: 19 เมษายน พ.ศ. 2515
จำคุกที่: เรือนจำจังหวัดสมุทรสาคร
ประวัติ

เล็ก ตุ้มบัวทอง เกิดเมื่อปี พ.ศ. 2470 เป็นน้องชายของบุญช่วย จันทร์อยู่บูชา เขามีภรรยาจำนวน 2 คน และมีบุตรจำนวน 6 คน เขาก่อเหตุข่มขืนกระทำชำเราผู้หญิงมาแล้วหลายคน แต่ไม่สามารถดำเนินคดีได้เนื่องจากขาดพยานหลักฐาน
การก่อคดี

วันที่ 16 เมษายน พ.ศ. 2515 เล็กเดินทางมาเยี่ยมญาติพี่น้องที่อำเภอบ้านแพ้ว และพักที่บ้านของใส จันทร์อยู่บูชา บิดาของเฉลียว ต่อมาในเวลาประมาณ 17.00 น.ของวันเดียวกัน ทองอยู่ สายะนันท์เห็นเล็กพาเฉลียว จันทร์อยู่บูชา อายุ 7 ปี ไปหลบอยู่ในพุ่มไม้ภายในดงสวนมะพร้าว ทองอยู่จึงไปเรียกชาวบ้านมาดู เมื่อชาวบ้านมามุงดู เล็กจึงยอมพาเฉลียวออกจากพุ่มไม้
วันที่ 17 เมษายน พ.ศ. 2515 เวลา 15.00 น. เล็กกับย้อย วงษ์สุข พ่อตาของเขา ไปเที่ยวงานสงกรานต์ที่วัดราชศรัทราราม และแวะดื่มสุราที่บ้านของใส จนกระทั่งในเวลาประมาณ 19.00 น. เขาออกจากบ้าน โดยบอกย้อยว่าจะไปดูรำวงที่วัด ซึ่งเฉลียวได้เดินตามเขาไป ต่อมาในเวลาประมาณ 20.00 น. เขาจึงสะกิดให้เธอเดินตามมา แล้วแวะซื้อน้ำแข็งไสที่ข้างวัดให้เธอ จนกระทั่งเธอเดินตามเขาจนถึงดงกล้วยของนายอ่ำ รัศมีบริเวณชายทุ่ง เขาจึงจับเธอนอนบนพื้นแล้วข่มขืนเธอ เธอร้องด้วยความเจ็บปวดว่า"อย่าทำหนูเลย" หลายครั้ง เขาจึงใช้มือกดคอเธอ แล้วข่มขืนเธอต่อ เมื่อข่มขืนเสร็จ เขาพบว่าเธอนอนนิ่งไป เขาจึงใช้มือคลำหัวใจเธอ พบว่าหัวใจเธอไม่เต้น เขาจึงนำหัวลงไปในท้องร่องแล้วเหยียบซ้ำ หลังจากนั้นเขาจึงกลับไปเที่ยวงานวัดและหลบหนีกลับไปที่บ้านในอำเภอสามพรานในคืนเดียวกัน ต่อมาในเวลา 21.00 น. บุญช่วย จันทร์อยู่บูชา เห็นว่าเฉลียวหายตัวไปนานผิดปกติ เธอกับใสจึงออกตามหาเฉลียว ในช่วงรุ่งเช้าของวันถัดมา ใสออกตามหาบริเวณสวนใกล้บ้าน เขาพบรอยเลือดบริเวณโคนกล้วยที่ร่องสวน เขาจึงใช้ไม้เขี่ยในน้ำแล้วพบเท้าของเฉลียวปรากฎขึ้นมา เขาจึงไปแจ้งตำรวจสถานีตำรวจภูธรอำเภอบ้านแพ้ว เมื่อวันที่ 18 เมษายน เวลา 15.00 น.
พันตำรวจโทสว่าง ศรีอัมพร และอนามัยอำเภอ จึงเดินทางมาชันสูตรพลิกศพ และตรวจสอบที่เกิดเหตุ จากการชันสูตรศพพบว่าที่ช่องคลอดของเฉลียวมีร่องรอยฉีกขาด และลำคอมีรอยเชียวช้ำกับรอยเล็บจิก เจ้าหน้าที่ทั้งหมดจึงลงความเห็นว่าเธอถูกข่มขืนแล้วบีบคอจนเสียชีวิตเพื่อปิดปาก แล้วนำศพมาฝังไว้ใต้โคลน
การสืบสวน

วันที่ 19 เมษายน พ.ศ. 2515 พันตำรวจโทสว่าง ศรีอัมพร และร้อยโทอานนท์ เปลี่ยนสินชัย สงสัยว่าเล็กเป็นคนร้ายเนื่องจากหนึ่งวันก่อนเกิดเหตุเล็กพาเฉลียวไปหลบในพุ่มไม้แต่ชาวบ้านมาเจอก่อน และในวันเกิดเหตุมีคนพบเห็นเล็กเดินคลอเคลียอยู่กับเฉลียว และหลังจากเฉลียวเสียชีวิตเล็กก็หายตัวไป ตำรวจจึงวางแผนจับกุมเล็ก ต่อมาในเวลา 17.30 น. ตำรวจจับกุมเล็กที่บ้านเลขที่ 47 ในตำบลคลองจินดา อำเภอสามพราน จังหวัดนครปฐม
ในการสอบสวนครั้งแรกเล็กให้การปฎิเสธทุกข้อกล่าวหา ต่อมาในวันที่ 25 เมษายน พันตำรวจโทสุรินทร์ กองจินดา และพันตำรวจโทสว่าง ศรีอัมพรได้สอบปากคำเล็กใหม่อีกครั้ง โดยพูดจาหว่านล้อมให้เล็กยอมรับสารภาพ เล็กจึงรับสารภาพว่าสาเหตุที่ก่อเหตุเกิดจากความมึนเมา และอารมณ์ชั่ววูบ โดยสารภาพว่า ในช่วงเย็นวันที่ 16 เมษายน เขาตั้งใจจะพาเฉลียวไปข่มขืน อย่างไรก็ตามเมื่อมีคนมาเห็นเข้า เขาจึงล้มเลิกความตั้งใจที่จะข่มขืนเธอ ในวันต่อมา เวลา 19.00 น. เขาพบเธอกำลังดูรำวงที่วัดใกล้บ้าน เขาจึงสะกิดแล้วพาเธอเข้าไปยังดงกล้วย แล้วข่มขืนเธอ ระหว่างที่เขาข่มขืนเธอ เธอร้องบอกเขาด้วยความเจ็บปวดว่า"อย่าทำหนูเลย" แต่เขาไม่ฟังและใช้มือบีบคอเธอจนเงียบไป หลังจากข่มขืนเสร็จ เขาพบว่าเธอนอนนิ่งไป เขาจึงใช้มือคลำหัวใจดูและพบว่าเธอเสียชีวิตแล้ว เขาจึงจับศีรษะของเธอเสือกลงไปในร่องสวนแล้วใช้เท้าเหยีบบให้จมดิน เพื่อปกปิดความผิดของตน
หลังจากที่เขารับสารภาพแล้ว ในวันที่ 26 เมษายน เวลา 13.00 น. พ.ต.ท.สุรินทร์,พ.ต.ท. สว่าง และร้อยตำรวจเอกยิ่ง แสงมณี นำเล็กไปทำแผนประกอบคำรับสารภาพที่ดงกล้วยของนายอ่ำ รัศมี โดยมีประชาชนจำนวนมาล้อมดูการทำแผน เขาแสดงท่าทาง และให้การรับสารภาพขณะทำแผน เขากล่าวกับพ.ต.ท. สุรินทร์ว่า "ผมคงตายแน่ แต่เมื่อทำผิดก็ต้องยอมรับกรรม" ภายหลังการทำแผนเสร็จสิ้นเจ้าหน้าที่ตำรวจจึงนำเขากลับไปควบคุมตัวที่สถานีตำรวจภูธรอำเภอบ้านแพ้ว โดยเจ้าหน้าที่ตำรวจจะสรุปสำนวนการสอบสวนเพื่อเสนอต่อคณะปฎิวัติพิจารณาโทษต่อไป
การประหารชีวิต

วันที่ 6 สิงหาคม พ.ศ. 2515 จอมพล ถนอม กิตติขจร ออกคำสั่งหัวหน้าคณะปฎิวัติที่ 46/2515 ให้ประหารชีวิตเล็ก โดยเห็นว่าเป็นการกระทำทารุณโหดร้ายมาก ก่อกรรมทำเข็ญแก่ผู้อื่น ไม่เกรงกลัวอาญาแผ่นดินระหว่างประกาศใช้กฎอัยการศึก ซึ่งในวันเดียวกัน จอมพลถนอมออกคำสั่งให้ประหารชีวิตสมใจ กลิ่นบุหงา ที่อำเภอนางรอง และนิคม ชัยนนถี ที่อำเภอวังชิ้น ซึ่งทั้งสองได้ก่อเหตุฆ่าข่มขืนเด็กเช่นเดียวกับเล็ก โดยทั้งสามจะถูกประหารชีวิตในที่สาธารณะที่อำเภอท้องที่เกิดเหตุในช่วงเช้าของวันที่ 8 สิงหาคม
วันที่ 8 สิงหาคม พ.ศ. 2515 เวลา 06.30 น. เจ้าหน้าที่ตำรวจเบิกตัวเล็กออกจากห้องขังในเรือนจำจังหวัดสมุทรสาคร หลังจากนั้นสุกรี เปี่ยมแจ้ง พัศดีเรือนจำได้อ่านคำสั่งของคณะปฎิวัติให้เล็กฟัง แล้วให้เซ็นทราบในคำสั่ง จากนั้นอนามัยจังหวัดได้ตรวจร่างกายเล็กพบว่าร่างกายปกติ ถัดจากนั้นเรือนจำได้นิมนต์พระครูโกมุทธรรมธาดา เจ้าอาวาสวัดป้อมวิเชียรโชติการามมาเทศนาธรรมให้เล็กฟังในเรื่องกรรมเก่า ซึ่งเล็กนั่งฟังเทศน์อย่างสงบเป็นเวลา 20 นาที หลังจากเทศน์จบ เจ้าหน้าที่นำอาหารมื้อสุดท้ายมาให้เล็กแต่เขาปฎิเสธที่จะรับประทาน เขาดื่มกาแฟเย็น 1 แก้วเท่านั้น จากนั้นตำรวจถามความสมัครใจที่จะบริจาคดวงตา ในครั้งแรกเล็กปฎิเสธที่จะบริจาค พระครูโกมุทธรรมธาดาจึงเข้าไปชี้แจงและปลอบโยนจนเล็กยิมยอมบริจาคดวงตา
ต่อมาในเวลา 08.30 น. เจ้าหน้าที่ตำรวจควบคุมตัวเล็กขึ้นรถจิ๊บตราโล่ออกจากเรือนจำไปยังท่าเรืออ่างทองที่อำเภอกระทุ่มแบน เมื่อถึงท่าเรือเจ้าหน้าที่ตำรวจนำเล็กลงเรือโดยสารขนาดใหญ่แล้วเดินทางไปตามคลองดำเนินสะดวกเพื่อไปยังวัดธรรมจริยาภิรมย์ เมื่อถึงท่าน้ำวัด เจ้าหน้าที่ตำรวจนำเล็กขึ้นจากเรือ ระหว่างนั้นเล็กเข่าอ่อน เจ้าหน้าที่จึงประคองเล็กไปยังหลักประหารใกล้เมรุเผาศพ ซึ่งห่างจากท่าน้ำ 80 เมตร หลักจากนั้นตำรวจมัดเล็กกับหลักประหารแล้วติดเป้าตาวัว จากนั้นพันตำรวจเอก ชนม์เจริญ สมบัติศิริ อ่านคำสั่งประหารชีวิตอีกครั้ง ระหว่างนั้นร้อยตำรวจเอก วิริยะ ตุมรสุนมรได้ออกคำสั่งให้เรียกแถวเพชฌฆาต 5 นายซึ่งเป็นตำรวจ มาหยุดยืนตั้งแถวหน้ากระดานหน้ากล่องหลักประหาร โดยห่างจากกล่อง 5 เมตร หลังจากนั้น ร.ต.อ. วิริยะ ได้ออกคำสั่งให้ยิง เล็กถูกประหารชีวิตเมื่อเวลา 10.03 น. ใช้กระสุนรวม 25 นัด หลังจากนั้นอนามัยจังหวัดเข้าตรวจสอบร่างของเล็ก และแจ้งว่าเล็กเสียชีวิตแล้ว เจ้าหน้าที่ตำรวจจึงนำศพเล็กลงจากหลักประหารก่อนจะพิมพ์ลายนิ้วมือ แล้วนำศพไปเก็บไว้ในวัดธรรมจริยาภิรมย์ เพื่อรอให้เจ้าหน้าที่ของสภากาชาดไทยรับดวงตาไป หลังจากเจ้าหน้าที่สภากาชาดไทยรับดวงตาเล็กไป ญาติได้รับศพเล็กไปจัดการตามศาสนาต่อไป
ดูเพิ่ม

โทษประหารชีวิตในประเทศไทย
รายชื่อบุคคลที่ถูกประหารชีวิตในที่สาธารณะตามคำสั่งนายกรัฐมนตรีโดยทหารและตำรวจ
เดชา สุวรรณสุก
สุดใจ ชนะ
ส้มเกลี้ยง สร้อยพลาย
สมชาย อุประดี
เล็กระหว่างกำลังทำแผนประกอบคำรับสารภาพ
เจ้าหน้าที่พิมพ์ลายนิ้วมือเล็ก
เจ้าหน้าที่ตำรวจนำเล็กไปยังหลักประหารชีวิตในวัดธรรมจริยาภิรมย์
ปาราชิก

ปาราชิก คือประเภทของโทษที่เกิดจากการล่วงละเมิดสิกขาบทประเภท ครุกาบัติที่เรียกว่า อาบัติปาราชิก
คำศัพท์ว่า ปาราชิกนั้น แปลว่า ยังผู้ต้องพ่าย หมายถึง ผู้ต้องพ่ายแพ้ในตัวเองที่ไม่สามารถปฏิบัติในพระวินัยที่พระพุทธเจ้าประทานไว้ให้ได้
ปาราชิก มี 4 ข้อ อยู่ใน ศีล 227 ได้แก่
เสพเมถุน แม้กับสัตว์เดรัจฉาน (ร่วมสัมพันธ์ทางเพศกับมนุษย์ หรืออมนุษย์ หรือสัตว์เดรัจฉาน แม้แต่ซากศพก็ไม่ละเว้น)
ถือเอาทรัพย์ที่เจ้าของไม่ได้ให้ มาเป็นของตน จากบ้านก็ดี จากป่าก็ดี (ขโมย) ได้ราคา 5 มาสก (5 มาสกเท่ากับ 1 บาท)
พรากกายมนุษย์จากชีวิต (ฆ่าคน) แสวงหาและใช้เครื่องมือกระทำเอง หรือจ้างวานฆ่าคน หรือพูดพรรณนาคุณแห่งความตายให้คนนั้น ๆ ยินดีที่จะตาย (โดยมีเจตนาหวังให้ตาย) ไม่เว้นแม้แต่การทำแท้งเด็กในครรภ์
กล่าวอวดอุตริมนุสธรรมทั้งที่รู้ว่าไม่ได้มีอย่างที่กล่าวอวด อันเป็นความเห็นอย่างประเสริฐ อย่างสามารถ น้อมเข้าในตัวเองว่า เรารู้อย่างนี้ เราเห็นอย่างนี้ (ไม่รู้เฉพาะ แต่กล่าวอวดความสามารถของตัวเอง) ยกเว้นเข้าใจตัวเองผิด
อาบัติปาราชิกทั้ง 4 นี้เป็นอาบัติหนักที่เรียกว่า อเตกิจฉา คือแก้ไขไม่ได้เลย
โทษของอาบัติปาราชิก

พระภิกษุต้องอาบัติปาราชิกสี่ข้อใดข้อหนึ่ง แม้จะไม่กล่าวลาสิกขาบท ก็ถือว่าขาดจากความเป็นพระภิกษุทันที เมื่อความผิดสำเร็จ เมื่อขาดจากความเป็นพระแล้ว ก็ถือว่าไม่ใช่พระภิกษุอีกต่อไป ไม่สามารถอยู่ร่วมกับภิกษุอื่นหรือคณะหมู่สงฆ์ได้เลย ต้องลาสิกขาบทออกจากเป็นพระภิกษุทันที มิฉะนั้นจะกลายเป็นพวกอลัชชี (แปลว่า ผู้ไม่ละอาย) นอกจากนั้นจะไม่สามารถกลับเข้ามาบวชใหม่ได้เลยตลอดชีวิต แม้จะบวชเข้ามาได้ก็ไม่ใช่พระภิกษุที่ถูกต้องตามพระธรรมวินัย
อกรณียกิจ 4

นอกจากอาบัติปาราชิกทั้ง 4 ที่มีอยู่ในพระวินัยนี้แล้ว ยังมีคำสอนต้องห้ามสำหรับพระภิกษุที่เหมือนกับอาบัติปาราชิกซึ่งก็คือ อกรณียกิจ 4 คือกิจที่สมณะไม่ควรทำซึ่งอยู่ในส่วนของคำสอนอนุศาสน์ 8 ประการ ภิกษุผู้เป็นอุปัชฌาย์จะต้องมีหน้าที่บอกอกรณียกิจ 4 ประการแก่กุลบุตรผุ้ที่กำลังจะเข้ามาบวชเป็นพระภิกษุใหม่ทันที เพราะมันล่อแหลมทำให้ต้องอาบัติง่ายๆจนขาดจากความเป็นพระภิกษุทันที และนอกจากนี้ยังเป็นสิ่งที่คอยระลึกเตือนใจภิกษุเก่าผู้บวชมาก่อนว่าสิ่งนั้นทั้งสี่ข้อไม่ควรทำ
อินทรีแดง (ละครโทรทัศน์)

| อินทรีแดง |
| --- | --- |
สร้างโดย: พ.ศ. 2540 RED DRAMA ENTERTAINMENT NINE BEVER FILMS COLTD
เขียนโดย: บทประพันธ์ : เศก ดุสิต   บทโทรทัศน์ :  พ.ศ. 2540 เอื้องอรุณ สมิตสุวรรณ พ.ศ. 2562 สมภพ เวชชพิพัฒน์
กำกับโดย: พ.ศ. 2540 ฉัตรชัย นาคสุริยะ พ.ศ. 2562 โอริเวอร์ บีเวอร์
แสดงนำ: พ.ศ. 2540 เรืองศักดิ์ ลอยชูศักดิ์ กุลณัฐ ปรียะวัฒน์ พ.ศ. 2562 อรรคพันธ์ นะมาตร์ ชนะพล สัตยา   เมลดา สุศรี   แม็กกี้ อาภา   รัฐธีร์ วรโรจน์โยธิน   รัญดภา มันตะลัมพะ   อติรุจ สิงหอำพล
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: พ.ศ. 2540 23 ตอน พ.ศ. 2562 15 ตอน
การผลิต
ผู้อำนวยการสร้าง: พ.ศ. 2540 ฉัตรชัย นาคสุริยะ พ.ศ. 2562 โอริเวอร์ บีเวอร์ พิเชษฐ์ ศรีราชา
ความยาวตอน: พ.ศ. 2540 60 นาที พ.ศ. 2562 130 นาที
ออกอากาศ
เครือข่าย: ช่อง 7 เอชดี
ออกอากาศ: พ.ศ. 2540 2540 - 2540 พ.ศ. 2562 10 ตุลาคม 2562 – 28 พฤศจิกายน 2562
อินทรีแดง (อังกฤษ: Insee Daeng, The Red Mask) เป็นละครโทรทัศน์ไทยแนวแอ็คชั่น-ดราม่าออกอากาศทาง ช่อง 7HD ตั้งแต่วันที่ 2540 ถึง 2540 นำแสดงโดย เรืองศักดิ์ ลอยชูศักดิ์ เป็นตัวละครเดียวกันกับในชื่อเรื่อง, กุลณัฐ ปรียะวัฒน์ ซึ่งเป็นวีรบุรุษที่มีอุดมการณ์ ช่วยเหลือผู้อื่น ใส่หน้ากากนกอินทรีสีแดง เป็นการรีเมคเรื่องราวในอินทรีแดงขึ้นมาใหม่ (แต่เหตุการณ์ยังไม่ถึงเรื่องราวในเรื่อง อินทรีทอง) เป็นละครโทรทัศน์ไทยแนวแอ็คชั่น-ดราม่าออกอากาศทาง ช่อง 7HD ตั้งแต่วันที่ 10 ตุลาคม 2562 ถึง 28 พฤศจิกายน 2562 นำแสดงโดย อรรคพันธ์ นะมาตร์ เป็นตัวละครเดียวกันกับในชื่อเรื่อง, เมลดา สุศรี ซึ่งเป็นวีรบุรุษที่มีอุดมการณ์ ช่วยเหลือผู้อื่น ใส่หน้ากากนกอินทรีสีแดง เป็นการรีเมคเรื่องราวในอินทรีแดงขึ้นมาใหม่ (แต่เหตุการณ์ยังไม่ถึงเรื่องราวในเรื่อง อินทรีทอง)
เนื้อเรื่องย่อ

โรม ฤทธิไกร สูญเสียพี่ชายคือ สารวัตรรัจกร ฤทธิไกร จึงพยายามหาทางทวงคืนความถูกต้อง นัยหนึ่งคือการล้างแค้นให้พี่ชายด้วย โดยโรมจะสวมหน้ากากสีแดงพรางหน้าตา และใช้ฉายาว่า อินทรีแดง เพื่อปราบปรามคนชั่ว ที่กฏหมายและเจ้าหน้าที่ปราบปรามไม่ได้ แต่หน้าฉาก โรมจะเป็นแค่นักธุรกิจเพลย์บอยธรรมดาคนหนึ่ง ต่อมาโรมต้องเข้าไปเป็นสายสืบอยู่ในกลุ่มไป่หลงในฐานะ สิงห์ ซึ่งเขาจะต้องร่วมมือกับ วาสนา เทียนประดับ ในการทำลายล้างองค์กรไป่หลง อันเป็นต้นเหตุแห่งอาชญากรรมทั้งหมดให้ได้
นักแสดง

| ตัวละคร | นักแสดง | นักแสดง |
| --- | --- | --- |
สถานีออกอากาศ: ช่อง 7 HD
บทประพันธ์: เศก ดุสิต
| บทโทรทัศน์ | เอื้องอรุณ สมิตสุวรรณ | สมภพ เวชชพิพัฒน์ |
| ควบคุมการผลิต | ฉัตรชัย นาคสุริยะ | โอริเวอร์ บีเวอร์ พิเชษฐ์ ศรีราชา |
| ผลิตโดยบริษัท | RED DRAMA ENTERTAINMENT | NINE BEVER FILMS COLTD |
| กำกับการแสดง | ฉัตรชัย นาคสุริยะ | โอริเวอร์ บีเวอร์ |
| กำกับคิวบู๊ | ฉัตรชัย  นาคสุริยะ | ตาออม &นิกี้ |
ตัวละคร: นักแสดงนำ
| อินทรีแดง/โรม ฤทธิไกร/สิงห์ | เรืองศักดิ์ ลอยชูศักดิ์ | อรรคพันธ์ นะมาตร์ |
| วาสนา เทียนประดับ/กุหลาบดำ | กุลณัฐ ปรียะวัฒน์ | เมลดา สุศรี |
| มนตรี เสรีกุล |  | ชนะพล สัตยา |
| คงคา | กัญญารัตน์ จิรรัชชกิจ | อาภา ภาวิไล |
| ชาติ วุฒิไกร |  | รัฐธีร์ วรโรจน์โยธิน |
| ศรัญญา วิชารังสี (ครีม)/ภูตมรณะเบอร์1 | สุวัจนี ไชยมุสิก | รัญดภา มันตะลัมพะ |
| กริช /ภูตมรณะเบอร์2 |  | อติรุจ สิงหอำพล |
ตัวละคร: นักแสดงสมทบ
| สำราญ |  | ทนงศักดิ์ ศุภการ |
| บุญเลิศ เทียนประดับ |  | กฤตย์ อัทธเสรี |
| ลุงจัน |  | วีระชัย หัตถโกวิท |
| ชาลี |  | พุฒิพงศ์ พรหมสาขา |
| ดร.โชติ |  | เวนซ์ ฟอลโคเนอร์ |
| ซินเเสเทียม/ภูตมรณะเบอร์5 |  | เจจินตัย อันติมานนท์ |
| น้าเกรซ |  | วาเนสซ่า บีเวอร์ |
| จิ๊บ |  | ญาดา เทพนม |
| มารุต |  | ศรุต สุวรรณภักดี |
| บักใจ๋ |  | สมใจ จันทร์มูลตรี |
| พิโรธ |  | วินัย เวียงย่างกุ้ง |
| พายุ |  | ภุชงค์ ศาสตร์นอก |
| ฮอต |  | ศรุต แสนสุข |
| ปั้น |  | พรรณเชษฐ์ ปัญญาโชคไพศาล |
| หมวดวิน |  | ชัชพล กุลศิริวุฒิชัย |
| หมวดวุธ |  | ชาลี โภคานนท์ |
| หมวดแพทริก |  | แพทริค ฟอร์สเนอร์ |
| หมวดพัลลภ |  | กิตติพงศ์ กมลรัตน์ |
| วิน |  | ฉัตรวัตร รัตนวงศ์ |
| สิบเอกวาม |  | ณิชกุล ประดับมุขศิริ |
| หางหงส์ |  | สายใย อุดมพร |
| กุ้งนาง |  | พิณิชา กิจเกษมพงศา รับบท กุ้งนาง |
|  |  | นพรัตน์ สุขประเสริฐ |
ตัวละคร: นักแสดงรับเชิญ
| จางเฟยหย่วน/นายใหญ่ไป่หลง |  | สันติสุข พรหมศิริ |
| รัชกร ฤทธิไกร |  | สุรวุฑ ไหมกัน |
| แม่ชื่น |  | ราตรี วิทวัส |
| เจ้าสัวทะนง |  | อิทธิพัทธ์ อักษรนันทน์ |
งานสร้าง

ในปี 2539 ฉัตรชัย นาคสุริยะ ผู้อำนวยการสร้างของบริษัท เรด ดราม่า เอ็นเตอร์เทนเม้นต์ ได้นำเอานวนิยาย อินทรีแดง มาสร้างใหม่ โดยออกอากาศทาง ช่อง 7HD โดยได้ เอื้องอรุณ สมิตสุวรรณ เขียนบทอิงจากบทประพันธ์ของเศก ดุสิต ต่อมาในเดือนกุมภาพันธ์ 2537 มีการบวงสรวงละครเรื่องนี้ และทางค่ายเรด ดราม่า ได้ประกาศว่า บุคคลที่จะเป็น อินทรีแดง คือ เรืองศักดิ์ ลอยชูศักดิ์ และ วาสนา เทียนประดับ คือ กุลณัฐ ปรียะวัฒน์
ในปี 2561 โอลิเวอร์ บีเวอร์ ผู้อำนวยการสร้างของบริษัท ไนน์ บีเวอร์ ฟิล์ม ได้นำเอานวนิยาย อินทรีแดง มาสร้างใหม่ โดยออกอากาศทาง ช่อง 7HD โดยได้ สมภพ เวชชพิพัฒน์ เขียนบทอิงจากบทประพันธ์ของเศก ดุสิต ต่อมาในเดือนกุมภาพันธ์ 2559 มีการบวงสรวงละครเรื่องนี้ และทางค่ายไนน์ บีเวอร์ ได้ประกาศว่า บุคคลที่จะเป็น อินทรีแดง คือ อรรคพันธ์ นะมาตร์ และ วาสนา เทียนประดับ คือ เมลดา สุศรี
งานสร้าง > การคัดเลือกนักแสดง

ฉัตรชัย นาคสุริยะ ตัดสินใจเลือกเรืองศักดิ์มารับบทเป็นอินทรีแดง ซึ่งหลังจากที่คัดเลือกแล้วจึงได้ทราบว่า เรืองศักดิ์มีวันเกิด และเดือนเกิดเดียวกันกับมิตร ชัยบัญชา เจ้าของบทอินทรีแดงต้นฉบับ
โอลิเวอร์ บีเวอร์ ตัดสินใจเลือกอรรคพันธ์มารับบทเป็นอินทรีแดง ซึ่งหลังจากที่คัดเลือกแล้วจึงได้ทราบว่า อรรคพันธ์มีวันเกิด และเดือนเกิดเดียวกันกับมิตร ชัยบัญชา เจ้าของบทอินทรีแดงต้นฉบับ
มาสุ จรรยางค์ดีกุล

| มาสุ จรรยางค์ดีกุล |
| --- | --- |

เกิด: 9 มิถุนายน พ.ศ. 2537 (30 ปี) กรุงเทพมหานคร ประเทศไทย
การศึกษา: มหาวิทยาลัยกรุงเทพ
อาชีพ:  นักแสดง  นายแบบ  ดีเจ  นักธุรกิจ​ 
ปีปฏิบัติงาน: พ.ศ. 2554–ปัจจุบัน
ตัวแทน: ช่อง 3 (2557–ปัจจุบัน)
ส่วนสูง: 183 cm (6 ft 0 in)
คู่รัก: ปณาลี วรุณวงศ์
อาชีพแสดง
ผลงานเด่น: เจตต์ – คลื่นชีวิต (2560)  หมอก – ลิขิตรักข้ามดวงดาว (2562)  ทองแท้ – หมอหลวง (2566)
 
มาสุ จรรยางค์ดีกุล (เกิด 9 มิถุนายน พ.ศ. 2537) ชื่อเล่น มาสุ เป็นนักแสดง นายแบบ อดีตดีเจชาวไทย สังกัดสถานีวิทยุโทรทัศน์ไทยทีวีสีช่อง 3 มีผลงานเป็นที่รู้จักจากละครเรื่อง คลื่นชีวิต (2560) และละครเรื่อง หมอหลวง​ (2566)
ประวัติ

มาสุ เกิดเมื่อวันที่ 9 มิถุนายน พ.ศ. 2537 เป็นบุตรชายของ กตัญญู ประจำเมือง อดีตนางแบบและนักแสดง มีพี่น้อง 4 คน สำเร็จ​การศึกษาระดับมัธยมศึกษาตอนต้นจาก โรงเรียนรุ่งอรุณ ระดับมัธยมศึกษาตอนปลายจาก โรงเรียนวัดสุทธิวราราม และสำเร็จ​การศึกษาในระดับปริญญาตรี คณะนิเทศศาสตร์  มหาวิทยาลัยกรุงเทพ
เริ่มเข้าสู่วงการบันเทิงครั้งแรกด้วยการเป็นดีเจในคลื่น Pynk 98 FM ร่วมกับ มะตูม (อัคเรศ สุขตลอดชีพ)​ และแสดงซิทคอมเรื่อง ​คลื่นใสวัยปิ๊งค์​ รับบทเป็น "มาวิน" ทางช่อง 5
มาสุเซ็นสัญญาเป็นนักแสดงในสังกัดช่อง 3 มีผลงานละครเรื่องแรกคือ หงส์ (เลือดมังกร) รับบทเป็น "อาสุง" (วัยหนุ่ม) และขึ้นแท่นเป็นพระเอกเต็มตัวในละคร บุรำปรัมปรา รับบทเป็น "แสนสมุทร"
ชีวิตส่วนตัว มาสุคบหาดูใจกับนักแสดงสาวรุ่นน้อง ปณาลี วรุณวงศ์
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี พ> ศ. | เรื่อง | บทบาท |
| --- | --- | --- |
| 2558 | เลือดมังกร : กระทิง | โจว แก สุง (วัยหนุ่ม) |
| 2558 | แรด | โจว แก สุง (วัยหนุ่ม) |
| 2558 | หงส์ | โจว แก สุง (วัยหนุ่ม) |
| 2558 | ขอเป็นเจ้าสาวสักครั้งให้ชื่นใจ | เจ้าสัววรรณ วรรณดำรง (วัยหนุ่ม) |
| 2558 | บุรำปรัมปรา | แสนสมุทร  สมุทรกาวิน |
| 2560 | ร้อยป่าไว้ด้วยรัก | พันตรีแสนคม อริยวรรต  (ผู้พันแสนคม / ซัน) |
| 2560 | คลื่นชีวิต | เจตต์ |
| 2561 | ชั่วโมงต้องมนต์ | พุฒิเมธ กิตติไพศาลสกุล (เมธ) |
| 2562 | ลับลวงใจ | จริณธร (โจ้) |
| 2562 | ลิขิตรักข้ามดวงดาว | หมอก อัสวเมฆินทร์ |
| 2562 | ดาวหลงฟ้า | ดอม |
| 2563 | ผมอาถรรพ์ | กวิน |
| 2564 | อุบัติร้ายอุบัติรัก | ทิศผาติ เตชพิพัฒน์ (โมง) |
| 2565 | คู่เวร | เอ็ม (รับเชิญ) |
| 2566 | หมอหลวง | หมอทองแท้ |
| 2566 | ชายแพศยา | ทัชชา |
| 2568 | เหนือพรหมลิขิต | ชานนท์ |
| พักการถ่ายทำ​ | ดวงใจเจ้าเอ๋ย | ภูเก็ต |
ผลงาน > ซีรีส์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| กำลังถ่ายทำ​ | ปั่นไปให้ถึงรัก (Love Is Like A Bike)​​ | นับหนึ่ง | ช่อง 3 HD |
ผลงาน > ซิทคอม

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2554 | คลื่นใสวัยปิงค์ | ดีเจมาวิน | ช่อง 5 |
ผลงาน > ดีเจคลื่นวิทยุ​

ดีเจ.แมนเหมียว คลื่น Pynk 98 FM ร่วมกับ มะตูม (อัคเรศ สุขตลอดชีพ) (2554)
ผลงาน > เพลง

เพลง "อย่าบอกว่าไม่มีใคร" ร่วมกับก๊วนดีเจ.แมนเหมียว (2554)
ผลงาน > พรีเซนเตอร์

แบรนด์แอมบาสเดอร์ OWNDAYS CLEAR VISION comfort คอนแทคเลนส์​ (2566)
ผลงาน > แฟนมีตติ้ง​

2 หล่อขอโชว์ PON-MASU Fanmeeting (2562)
รางวัล

| ปี พ> ศ. | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2558 | ทีวีสาม แฟนคลับ อวอร์ด 2015 | ดาวรุ่งชายยอดนิยม | ได้รับรางวัล | บุรำปรัมปรา |
| 2560 | ทูตความดี จากสภานิติบัญญัติแห่งชาติ | โครงการ "D 7 Days ทำดี ทำได้ทุกวัน"​ | ได้รับรางวัล​ | -​ |
| 2563 | KAZZ Awards 2020 | NUM COOL DO DEE | ได้รับรางวัล​ | -​ |
| 2567 | โทรทัศน์ทองคำครั้งที่ 38 | ดาราสนับสนุน​ชายดีเด่น | เสนอชื่อเข้าชิง​ | หมอหลวง |
แหล่งข้อมูลอื่น

masu_ms ที่อินสตาแกรม
masu_ms ที่เอกซ์ (ทวิตเตอร์)​
พรรคไทรวมพลัง

| พรรคไทรวมพลัง  |
| --- | --- |

ผู้ก่อตั้ง: จิตรวรรณ หวังศุภกิจโกศล
หัวหน้า: วสวรรธน์ พวงพรศรี
รองหัวหน้า: สิทธิชัย กอแก้ว   ธนากร ประพฤทธิพงษ์
เลขาธิการ: วรเชษฐ เชิดชู
รองเลขาธิการ: ทิพย์วรรณ บุญชม
เหรัญญิก: มาลี บุญเรือง
นายทะเบียนสมาชิก: วรางคณา สำราญสุข
โฆษก: เหมชาติ เชื้อโชติ
กรรมการบริหาร: อุไร บึงแก้ว   พิมพกาญจน์ พลสมัคร   สมศักดิ์ บุญประชม
ที่ปรึกษา: จิตรวรรณ หวังศุภกิจโกศล
คำขวัญ: พรรคคนบ้านเฮา
ก่อตั้ง: 25 ตุลาคม พ.ศ. 2564
ที่ทำการ: 608 หมู่ 12 ตำบลไร่น้อย อำเภอเมืองอุบลราชธานี จังหวัดอุบลราชธานี 299/18–19 หมู่ 12 ตำบลไร่น้อย อำเภอเมืองอุบลราชธานี จังหวัดอุบลราชธานี (ที่อยู่เพื่อติดต่อ)
สมาชิกภาพ  (ปี 2566): 7,579 คน
อุดมการณ์: เสรีนิยม   การเมืองสายกลาง
สี:   ม่วง   ชมพู
สภาผู้แทนราษฎร: 2 / 495 
การเมืองไทย   รายชื่อพรรคการเมือง การเลือกตั้ง
พรรคไทรวมพลัง (อังกฤษ: THAI RUMPHALANG) (ย่อ ทร.) เดิมชื่อ "พรรคเพื่อไทรวมพลัง" เป็นพรรคการเมืองในประเทศไทย เริ่มมีบทบาททางการเมืองในปี 2566 เมื่อชนะการเลือกตั้งอย่างเหนือความคาดหมายในการเลือกตั้งสมาชิกสภาผู้แทนราษฎรจังหวัดอุบลราชธานี 2 เขตเลือกตั้ง โดยพรรคไทรวมพลัง ถูกกล่าวเชื่อมโยงกับตระกูลหวังศุภกิจโกศล (จิตรวรรณ หวังศุภกิจโกศล) และตระกูลจิตรพิทักษ์เลิศ